Den Nord-Cimbriske Tilskuer, 1834-10-18
Portugal. Dom Pedros Liv var riig paa afvexlende Begivenheder: han blev født i Lissabon den 12te October 1798, og var Kong Johann VI Søn af Portugal. Ved den almindelige Omvæltning, som Napoleons Erobringsplaner frembragte i den pyrenæiske Halv ves Forhold, blev ogsaa den portugisiske Kongefamilie nødsaget til at forlade Portugal, og den unge Prinds kom derved allerede i sit 9de Aar til Brasilien, et Land, hvori han tilbragte de bedste Aar af sit Liv, og et Land, hvorover han herskede, og hvor han først saae de constitutionelle Former udvikle sig, for hvilke han levede og døde. Den 17de Decbr. 1815 blev Brasilien hævet fra en portugisisk Provinds til et Kongerige, dog som afhængig af Portugal, og behersket af dets Dynastie. Den i Aaret 1820 i Portugal indførte Constitution, fandt ogsaa i Brasilien talrige Venner, og Dom Pedro bevægede Kongen sin Fader til i denne Henseende, at give efter for Folkets Villie. Strax derpaa vendte Johann VI tilbagetil Portugal, og Dom Pedro traadte nu som Regent i Spidsen for Regjeringen i Brasilien. De portugisiske Cortes, der ikke kunne forglemme, at dette sidste Land var afhængig af Portugal, opvakte Brasilianernes Uvillie ved nogle Dekretter, og forlangte Prindsens Tilbagekomst til Europa; men da stod det brasilianske Folk op i Masse, og tvang Dom Pedro til at blive, saasom det i modsat Tilfælde truede med at erklære Brasilien for uafhængig. De portugisiske Cortes bleve imidlertid ikke klogere herved, men udstædte en Deel Dekreter, hvorved Brasiliens høieste Embedsmænd afsattes, Brasiliens Gjeld ikke anerkjendtes som National-Gield, og Prindsen paa Nye tilbagekaldtes. Nu fulgte endelig Dom Pedros Manifest af 1ste August 1822, hvorved Brasilien erklæredes for uafhængig. Folket tilbød ham derpaa Keiserkronen, og Dom Pedro blev den 1ste Decbr. f. A. høitidelig kronet som Keiser af Brasilien. Den 3die Mai 1823 aabnede han den første lovgivende Forsamling. Saa meget ogsaa disse Skridt havde erhvervet ham den brasilianske Nations Kierlighed, saa lidet kunne hans vaklende Forhold, hans usikkre Optrædelse blandt de næsten utallige Partier i Brasilien, bidrag til at sikkre Vedvarelsen af denne Kjerlighed. Hertil kom de vedvarende Mytterier blandt de fremmede i Keiserens Sold staaende Tropper der førte Krigen uhældig mod Plata-Republikken; og frem for Alt, den Forkjerlighed, som han stedse viste for hans europæiske Jnteresser, og hans Rettigheder til den portugisiske Throne, samt det Fortrin, han viste flere i hans Tjeneste staaende Portugisere. Allerede i Aaret 1829 traadte de Deputeredeskammer fiendtlig op mod Regjeringens Forholdsregler og mod Dom Pedro selv; den 11te Marts 1831 oprørte Pøbelen sig og proclamerede Republikken, de Militaire undertrykte Opstanden, dog Dom, Pedro gjorde intet for at afhielpe de Besværinger, som en Deputation af 25 Medlemmer af de Deputeredeskammer forelagde ham, men udnævnte den 5te April et ganske nyt upopulairt Ministerium; da opstod Folket i Masse Dagen derpaa, og Dom Pedro saae sig nødsaget til at aftakke, efter at have udnævnt sin Søn Dom, Pedro de Alcantara til Efterfølger. Han indskibede sig derpaa til Europa, og ankom den 11te Juni 1831 til Cherbourg. Fra nu at begyndte hans Livs store Act, hvori han med Begeistring og Vedholdenhed, under alle Skjebnens Afvexlinger, med lige saa stor Fasthed, forfulgte sin Plan, som han for ved Vaklen og Uvished havde fremskyndet sin egen Ulykke.